ŽELOVCE. Obec vo Veľkokrtíšskom okrese sa už o niekoľko dní ponorí do veselia.
Na druhú augustovú sobotu (10. 8.) tam naplánovali oslavy dňa obce, ktoré sa budú niesť aj v športovom duchu.
"Obecný úrad v Želovciach pripravil v rámci podujatia aj lahôdku pre milovníkov športu, najmä futbalu. Bude ňou stretnutie domácich legiend, ktoré sa pokúsia potrápiť bývalé známe mená zo slovenských a československých zelených trávnikov, z ktorých mnohí boli reprezentantmi," informoval starosta Želoviec Štefan Rimaj.Čítajte
Pred očami domácich aj návštevníkov by sa tak v drese Klubu ligových kanonierov mohli predstaviť napríklad Jozef Valachovič, Tomáš Medveď, Jozef Kožlej, Róbert Semeník, Martin Obšitník, Samuel Slovák, Attila Pinte, Dušan Borbély či Marek Penksa.
"Výkop zápasu je naplánovaný na 15.00 hod. Ešte pred ním sa uskutoční futbalová akadémia, ktorú povedú bývalé hviezdy. Tie si od 13.00 hod. zatrénujú so žiakmi TJ Družstevník Želovce," dodal starosta obce v okrese Veľký Krtíš.